Пасля службы ў войску Іван Паўлавіч уладкаваўся ў мясцовую ПМК-110 на пасаду мастака-афарміцеля. Ішоў час і “партфоліа” майстра поўнілася ўсё новымі працамі. Сярод іх распрацоўка эскізаў стэндавых роспісаў дзіцячага сада № 7 у райцэнтры, распрацоўка эскізу і выкананне іканастаса Увазнясенскага храма, распрацоўка і выкананне інтэр’ера Дома-музея Дзеда Талаша, у тым ліку эскізаў і скульптур “Дзед Талаш”, “Бабка Наста” і “Мацярынства” на падворку музея. Дарэчы, за істотны ўклад у стварэнне музея мастак дзякуе былому намесніку старшыні райвыканкама Мікалаю Юхневічу.